turjo4nis/wikipedia-bn-dump-20250701 huggingface dataset:
বার্বাডোস জাতীয় ফুটবল দল

বার্বাডোস জাতীয় ফুটবল দল () হচ্ছে আন্তর্জাতিক ফুটবলে বার্বাডোসের প্রতিনিধিত্বকারী পুরুষদের জাতীয় দল, যার সকল কার্যক্রম বার্বাডোসের ফুটবলের সর্বোচ্চ নিয়ন্ত্রক সংস্থা বার্বাডোস ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৮ সাল হতে ফুটবলের সর্বোচ্চ সংস্থা ফিফার এবং ১৯৬৭ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২৯ সালের ২০শে এপ্রিল তারিখে, বার্বাডোস প্রথমবারের মতো আন্তর্জাতিক খেলায় অংশগ্রহণ করেছে; বার্বাডোসে অনুষ্ঠিত উক্ত ম্যাচে বার্বাডোস ত্রিনিদাদ ও টোবাগোকে ৩–০ গোলের ব্যবধানে পরাজিত করেছে।

১৫,০০০ ধারণক্ষমতাবিশিষ্ট বার্বাডোস জাতীয় স্টেডিয়ামে বাজান ট্রাইডেন্টস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বার্বাডোসের রাজধানী ব্রিজটাউনে অবস্থিত। বর্তমানে এই দলের ম্যানেজারের দায়িত্ব পালন করছেন রাসেল লাতাপি এবং অধিনায়কের দায়িত্ব পালন করছেন কেমি সিটির মধ্যমাঠের খেলোয়াড় রাশাদ জুলস।

বার্বাডোস এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও বার্বাডোস এপর্যন্ত একবারও অংশগ্রহণ করতে সক্ষম হয়নি।

নরম্যান ফোর্ড, জন প্যারিস, মারিও হার্তে, জেফ উইলিয়ামস এবং লেওয়েলিন রাইলির মতো খেলোয়াড়গণ বার্বাডোসের জার্সি গায়ে মাঠ কাঁপিয়েছেন।

র‌্যাঙ্কিং
ফিফা বিশ্ব র‌্যাঙ্কিংয়ে, ২০০৯ সালের অক্টোবর মাসে প্রকাশিত র‌্যাঙ্কিংয়ে বার্বাডোস তাদের ইতিহাসে সর্বোচ্চ অবস্থান (৯২তম) অর্জন করে এবং ২০১৭ সালের জুলাই মাসে প্রকাশিত র‌্যাঙ্কিংয়ে তারা ১৮১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বার্বাডোসের সর্বোচ্চ অবস্থান হচ্ছে ১০৬তম (যা তারা ২০০০ সালে অর্জন করেছিল) এবং সর্বনিম্ন অবস্থান হচ্ছে ১৮১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

তথ্যসূত্র

বহিঃসংযোগ
  
 ফিফা-এ বার্বাডোস জাতীয় ফুটবল দল  
 কনকাকাফ-এ বার্বাডোস জাতীয় ফুটবল দল  

বার্বাডোস জাতীয় ফুটবল দল
উত্তর আমেরিকার জাতীয় ফুটবল দল
ক্যারিবীয় জাতীয় ফুটবল দল
ড. জেকিল অ্যান্ড মিস্টার হাইড (২০০২-এর চলচ্চিত্র)

ড. জেকিল অ্যান্ড মিস্টার হাইড হলো মরিস ফিলিপস পরিচালিত এবং জন হান্নাহ্ অভিনীত রবার্ট লুই স্টিভেনসনের স্ট্রেঞ্জ কেস অব ডক্টর জেকিল অ্যান্ড মিস্টার হাইড উপন্যাস অবলম্বনে নির্মিত একটি ব্রিটিশ চলচ্চিত্র। চলচ্চিত্রটি ভিক্টোরীয় যুগের ইংল্যান্ডের পটভূমিতে নির্মাণ করা হয়েছে। এটি ২০০২ সালে চিত্রায়িত হয়েছিল এবং ঐ বছরই ব্রিটেনে প্রকাশ হয়েছিল।

কাহিনি

চলচ্চিত্রে ড. হেনরি জেকিল নিজের উপর সিরাম নিয়ে পরীক্ষা করেছেন। ফলস্বরূপ তিনি নিজেকে একজন দুষ্ট চরিত্রে রূপান্তরিত করেন যে নিজেকে এডওয়ার্ড হাইড বলে পরিচয় দেয়। জেকিলের অজান্তেই তার মাঝে ডিসোসিয়েটিভ আইডেন্টিটি ডিসঅর্ডার নামক একাধিক ব্যক্তিত্বের ব্যাধি বিকাশ হয়। এক সময় সে কিছু মহিলাকে হত্যা করে। এতে তার জেকিল চরিত্র সচেতন হয় নিজেকে পুলিশে সোপর্দ করতে চান। কিন্তু তার হাইড চরিত্র এতে হস্তক্ষেপ করে এবং নিজেকে বুঝায় যে, জেকিলকে ফাঁসিতে ঝুলিয়ে দেওয়া হলে হাইডও মারা যাবে। জেকিল তখন আত্মহত্যা করে।

নির্মাণ 
ছবিটি জন হান্নাহ্ তাঁর ক্লারকেনওয়েল ফিল্মস নামক সংস্থার জন্য প্রযোজনা করেছিলেন। এটি ২০০২ সালে লিথুয়ানিয়ায় চিত্রায়িত হয়েছিল এবং একাধিক স্কটিশ অভিনেতা ছবিটিতে অভিনয় করেছিলেন। মূলত টেলিভিশনের জন্য নির্মিত হলেও, চলচ্চিত্রটির ডিভিডি সংস্করণ ২০০৪ সালে বাজারে আসে।

চরিত্রাবলি 

 হেনরি জেকিল এবং এডওয়ার্ড হাইডের চরিত্রে জন হান্না
 স্যার ড্যানভার্স কেয়ারিউ হিসাবে ডেভিড ওয়ার্নার
 জন আটারসনের চরিত্রে জেরার্ড হোরান
 মাবেল মার্সার চরিত্রে কেলি শর্লি
 নেড চ্যান্ডলারের চরিত্রে জ্যাক ব্লুমেনা
 পুলের ভূমিকায় ব্রায়ান পেটিফার
 মিসেস রবি চরিত্রে জেনেট হেনফ্রে
 ফ্লোরি ব্র্যাডলে চরিত্রে এলি হ্যাডিংটন
 মেল মার্টিন রাহেল কেরিউ চরিত্রে
 ফাদার পিটারের চরিত্রে জন রোগান
 সারা কেরিউর চরিত্রে এলোডি কেন্ডল
 আর্থার ল্যানিয়ন চরিত্রে ইফান মেরেডিথ 
 মাবেলের মা হিসাবে টিলি ভসবার্গ
 জনসনের ভূমিকায় জেমস স্যাকসন
 ড. ব্রাউন হিসাবে ক্রিস্টোফার গুড
 বয় উইথ নোট হিসাবে মারিয়াস জাম্পলস্কিস
 ব্রাউজড মহিলা হিসাবে লিনা বুদজেইকাইট

মন্তব্য

বহিঃসংযোগ 
   
 ইউটিউবে ড. জেকিল অ্যান্ড মিস্টার হাইড

ব্রিটিশ চলচ্চিত্র
২০০৩-এর চলচ্চিত্র
ইংরেজি ভাষার চলচ্চিত্র
২০০০-এর দশকের ইংরেজি ভাষার চলচ্চিত্র
প্রেরিত ফিলিপ

প্রেরিত ফিলিপ (; ; ; আরামীয়: ܦܝܠܝܦܘܣ; কিবতীয়: ⲫⲓⲗⲓⲡⲡⲟⲥ) ছিলেন নূতন নিয়ম অনুসারে যীশুর বারো প্রেরিতের একজন। পরবর্তী খ্রীষ্টীয় ঐতিহ্যমতে ফিলিপ হলেন সেই প্রেরিত যিনি গ্রীস, সুরিয়া ও ফরুগিয়া অঞ্চলে প্রচারকার্য করেছিলেন।

রোমীয় আচারে ফিলিপের উৎসব আল্‌ফেয়ের পুত্র যাকোবের সাথে ঐতিহ্যগতভাবে ১ মে তারিখে, রোমে তাদের প্রতি নিবেদিত দ্বাদশ প্রেরিতের মণ্ডলীর উৎসর্গ বার্ষিকীতে, পালিত হয়। পূর্ব অর্থডক্স মণ্ডলী ১৪ নভেম্বরে ফিলিপের উৎসব পালন করে। ১৯৪৫ সালে নাগ হাম্মাদি গ্রন্থাগারে আবিষ্কৃত গুপ্ত অধ্যাত্মরহস্যময় পুঁথির শিরোনামের শেষের সারিতে ফিলিপের নাম পাওয়া যায়।

তথ্যসূত্র

১ম শতাব্দীর খ্রিস্টান শহীদ
৮০-এ মৃত্যু
নিউ টেস্টামেন্টের খ্রিস্টান সাধু
ক্রুশবিদ্ধ করে মৃত্যুদণ্ড কার্যকর করা ব্যক্তি
রোমান-যুগের ইহুদি
পবিত্র ভূমির সাধু
বারো প্রেরিত
অ্যাঙ্গলিকান সাধু
সুলতানপুর (দ্ব্যর্থতা নিরসন)

সুলতানপুর দিয়ে নিম্নলিখিত স্থানগুলো নির্দেশিত হতে পারে:

বাংলাদেশ 
 সুলতানপুর ইউনিয়ন
 সুলতানপুর ইউনিয়ন, জকিগঞ্জ, সিলেট
 সুলতানপুর ইউনিয়ন, দেবিদ্বার, কুমিল্লা
 সুলতানপুর ইউনিয়ন, সদর, ব্রাহ্মণবাড়িয়া
 সুলতানপুর ইউনিয়ন, রাউজান, চট্টগ্রাম (বিলুপ্ত)
 সুলতানপুর ইউনিয়ন, সদর, রাজবাড়ী
 সুলতানপুর স্কুল রেলওয়ে স্টেশন, দিনাজপুর

ভারত 
 সুলতানপুর, রাজকোট, গুজরাত
 সুলতানপুর, হরিয়ানা
 সুলতানপুর, কর্ণাটক
 সুলতানপুর, মধ্যপ্রদেশ
 সুলতানপুর লোধি, পাঞ্জাব
 সুলতানপুর (গ্রামীণ), কাপুরথলা, পাঞ্জাব
 সুলতানপুর, উত্তর প্রদেশ
 সুলতানপুর জেলা, উত্তর প্রদেশ
 সুলতানপুর বিধানসভা কেন্দ্র, উত্তর প্রদেশ
 সুলতানপুর লোকসভা কেন্দ্র, উত্তর প্রদেশ
 সুলতানপুর, উত্তরাখণ্ড
 সুলতানপুর জাতীয় উদ্যান, হরিয়ানা
 ওয়ারঙ্গল, ১৩২৩ সাল থেকে সুলতানপুর নামে পরিচিত ছিল
 সুলতানপুর মেট্রো স্টেশন, দিল্লি
 সুলতানপুর পঞ্চায়েত, বিহার
 সুলতানপুর, করিমনগর জেলা, তেলেঙ্গানা
 সুলতানপুর জংশন রেলওয়ে স্টেশন, উত্তর প্রদেশ

পাকিস্তান 
 সুলতানপুর, ঝিলাম, পাঞ্জাব
 সুলতানপুর, অ্যাবোটাবাদ, খাইবার-পাখতুনখাওয়া

অন্যান্য 
 বারাণসী–সুলতানপুর–লখনউ রেলপথ
 সুলতান পুর, দিল্লি
 সুলতান পুর মাজরা, দিল্লি
ক্লাসিক (২০১৬-এর চলচ্চিত্র)

ক্লাসিক হলো ২০১৬ সালের একটি নেপালি ভাষার প্রণয়ধর্মী চলচ্চিত্র। চলচ্চিত্রটি পরিচালনা করেছেন দীনেশ রাউত এবং প্রযোজনা করেছেন সুবাশ গিরি। এতে আরিয়ান সিগডেল এবং নম্রতা শ্রেষ্ঠা প্রধান চরিত্রে অভিনয় করেছেন। চলচ্চিত্রটি সুবাশ এন্টারটেইনমেন্ট এবং আরিয়ান সিগডেল এন্টারটেইনমেন্টের সহযোগিতায় নির্মিত হয়েছে। এখানে দৃষ্টি প্রতিবন্ধী লিডসের প্রেমের গল্প চিত্রায়ন করা হয়েছে।

শ্রেষ্ঠাংশে 

 সামায় চরিত্রে আরিয়ান সিগডেল
 ড্রিস্টি চরিত্রে নম্রতা শ্রেষ্ঠা 
 রোমি ঝিমিরে
 সুশীল কাফল
 শিশির রানা
 প্রিয়াঙ্কা কার্কী
 অমিতেশ শাহ
 দয়াহাং রায়
 বিশ্ব বাসনেট
 সুনীল রাওয়াল
 সামুনা কেসি
 সুশীল কাফল

পটভূমি 
ক্লাসিক চলচ্চিত্রে প্রধান দুই অন্ধ চরিত্র আরিয়ান সিগডেল (সাম্য) এবং নম্রতা শ্রেস্তা্য (ড্রিস্তি) মধ্যে একটি সঙ্গীত প্রেম কাহিনী দেখানো হয়েছে। ক্লাসিক এমন একটি সঙ্গীত যাত্রার মাধ্যমে নিয়ে যায় যারা তাদের জীবনে ভালোবাসা, টুইস্ট এবং অস্থিরতা, সাফল্য এবং ব্যর্থতা‌র মধ্যে দিয়ে যায়। অন্ধ আশ্রমের একজন উচ্চাকাঙ্ক্ষী নারী গায়িকা দ্রিস্তি একজন ব্যান্ড শিল্পী সাম্যের সাথে দেখা করেন, দৃষ্টিশক্তি হারানোর পর তিনি আশ্রমের অংশ হয়ে উঠেন। তার প্রতিভাকে বিশ্বাস করে, সাম্য তাকে একটি সহায়ক কাজ দেয় এবং তার কর্মজীবন শুরু করে।

অভ্যর্থনা 
চলচ্চিত্রটি ইন্টারনেট মুভি ডেটাবেজে ৮ জন পর্যালোচকের পর্যালোচনার উপর ভিত্তি করে ১০ এর মধ্যে ৬.১ তারকা রেটিং পেয়েছে। ৯৪% শতাংশ গুগল অনুসন্ধান ব্যবহারকারীরা চলচ্চিত্রটিকে পজিটিভ অনুমোদন রেটিং দিয়েছেন।

পুরস্কার

তথ্যসূত্র

বহিঃসংযোগ 
 

নেপালি চলচ্চিত্র
২০১৬-এর চলচ্চিত্র
নেপালি ভাষার চলচ্চিত্র
এমু যুদ্ধ

এমু যুদ্ধ (), যা এমু মহাযুদ্ধ হিসেবেও পরিচিত, হলো পশ্চিম অস্ট্রেলিয়ায় কাম্পিয়ান জেলায় কথিত অসংখ্যক এমুদের বন্যভাবে ছুটাছুটিতে জনগণের উদ্বিগ্ন তুলে ধরার জন্য অস্ট্রেলিয়ায় ১৯৩২-এর শেষসময়ে সমর্পণ করা একটি বন্যজীবন উপদ্রব ব্যবস্থাপনার সামরিক অভিযান। লুইস বন্দুকধারী নিয়োগকৃত সেনাবাহিনীর অস্ট্রেলিয়ার স্থানীয় একটি বৃহৎকার উড্ডয়ন ক্ষমতাহীন পাখি, এমুদের জনসংখ্যা দমন করার অসফল প্রচেষ্টার থেকে মিডিয়া ঘটনাটিকে উল্লেখ করতে "এমু যুদ্ধ" নামটি ব্যবহার করে। যদিও এই পাখিদের বহুসংখ্যকদেরই মারা হয়, এমুদের জনসংখ্যা স্থায়ী থাকে এবং তারা ফসলের ধ্বংস করতে থাকে।

পটভূমি

তথ্যসূত্র

বহিঃসংযোগ 
 How we lost the "Emu War" 
 Plants & Animals: Emu
 

১৯৩২-এ অস্ট্রেলিয়া
১৯৩২-এ সেনাবাহিনীর ইতিহাস
অস্ট্রেলিয়ার কৃষি
নভেম্বর ১৯৩২-এর ঘটনা
ডিসেম্বর ১৯৩২-এর ঘটনা
১৯৩০-এর দশকে অস্ট্রেলিয়া
এমু
দিল তো বাচ্চা হ্যায় জি

দিল তো বাচ্চা হ্যায় জি  (  শিশুসুলভ হৃদয় ) হলো ২০১১ সালের একটি হিন্দি ভাষার রোমান্টিক কমেডি চলচ্চিত্র। চলচ্চিত্রটি পরিচালনা করেছে মধুর ভান্ডারকার। চলচ্চিত্রটিতে প্রধান চরিত্রে অভিনয় করেছেন অজয় দেবগন, ইমরান হাশমি এবং ওমি বৈদ্য। এতে পাশ্ব চরিত্রে অভিনয় করেছেন  শাজান পদ্মসী, শ্রুতি হাসান, ঋতুপর্ণা সেনগুপ্ত, টিস্কা চোপড়া এবং শ্রদ্ধা দাস। চলচ্চিত্রটি ভান্ডারকর এন্টারটেইনমেন্ট এবং ওয়াইড ফ্রেম ফিল্মসের ব্যানারে মধুর ভান্ডারকার এবং কুমার মাঙ্গাত প্রযোজনা করেছেন। চলচ্চিত্রটি ২০১১ সালের ২৮ জানুয়ারি মুক্তি পেয়েছে।

পটভূমি 
দিল তো বাচ্চা হ্যায় জি চলচ্চিত্রটি তিনজন ব্যক্তির কাহিনি নিয়ে নির্মিত।  নারীন আহুজা ( অজয় দেবগন ) একজন ব্যাংক ম্যানেজার হিসাবে কাজ করেন এবং তাঁর স্ত্রী মাধবী ( ঋতুপর্ণা সেনগুপ্ত ) থেকে বিবাহ বিচ্ছেদ চান। অভয় সুরি (এমরান হাশমি) হলেন একজন প্লেবয় ও জিম প্রশিক্ষক।  মিলিন্দ কেলকার ( ওমি বৈদ্য ) সত্যিকারের ভালোবাসার সন্ধানে একটি বিবাহ সংক্রান্ত সংস্থায় কাজ করে । একসময় নারীন তার বাড়ি ছেড়ে তার বাবা-মার বাড়িতে থাকতে শুরু করে। জুন পিন্টু (শাজান পদ্মসী) হলো নারীনের ক্রাশ। সে নারীনের ব্যাংকে ইন্টার্ন হিসেবে কাজ করেন। অপরদিকে মিলিন্দ, রেডিও জকি গুনগুন সরকারকে (শ্রদ্ধা দাস) ভালবাসতে শুরু করে এবং অভয় আনুশকা নারাং  (তিস্কা চোপড়া) এর প্রেমে পড়ে। আনুশকা হলো  প্রাক্তন মিস ইন্ডিয়া, যে একজন কোটিপতিকে বিয়ে করেছে এবং তরুণদের প্রতি আগ্রহী। এভাবেই ভালোবাসার একটি জটিল সম্পর্কের মধ্যে চলচ্চিত্রের কাহিনি এগিয়ে যায়।

চরিত্রাবলি 

 নরেন আহুজা চরিত্রে অজয় দেবগন
 অভয় সুরির চরিত্রে ইমরান হাশমি
 মিলিণ্ড কেলকার চরিত্রে ওমি বৈদ্য
 জুন পিন্টো হিসাবে শাজান পদ্মসী
 নিকিতা চরিত্রে শ্রুতি হাসান
 আনু নারায়ণ চরিত্রে টিস্কা চোপড়া
 গুনগুন সরকার চরিত্রে শ্রদ্ধা দাস
 হর্ষ নারং চরিত্রে আদিত্য রাজ কাপুর
 মাধবী (নরেনের প্রাক্তন স্ত্রী) চরিত্রে ঋতুপর্ণা সেনগুপ্ত
 মিঃ তিওয়ারির চরিত্রে মুকেশ তিওয়ারি (বিশেষ উপস্থিতি)
 ফুল বিক্রেতার৷ চরিত্রে অরুণ কদম
 নরেনের অফিস সহকর্মী হিসাবে শচীন পরীখ
 নরেনের অফিস সহকর্মী হিসাবে গিরিশ সহদেব
 জুনের নানী হিসাবে ডেইজি ইরানি 
 হিমেশ চরিত্রে সঞ্জয় ছেল
 আকাশ চরিত্রে সানি সিংহ (বিমানবন্দরের দৃশ্যে ক্যামিওর উপস্থিতি)
 জিমি চরিত্রে হাওয়ার্ড রোজমিয়ার
 কথক ও পরিচিতি হিসাবে পরেশ রাওয়াল
 ধ্রুব ভান্ডারী ক্রিস প্যাসকাল (জুনের প্রেমিক) চরিত্রে
 প্রিয়া চরিত্রে চেতনা পান্ডে (বিমানবন্দরের দৃশ্যে ক্যামিওর উপস্থিতি)
 স্বতি পরানজপে (বিমানবন্দরের দৃশ্যে ক্যামিওর উপস্থিতি) চরিত্রে প্রিয়া মারাঠে
 দিপাক সিসোদিয়া চরিত্রে ভাউ কদম (ক্যামিওর উপস্থিতি)
 আইটেম নম্বর হিসাবে শ্বেতা সালভে

রেটিং
চলচ্চিত্রটি সেন্ট্রাল বোর্ড অফ ফিল্ম সার্টিফিকেশন দ্বারা A (শুধুমাত্র প্রাপ্তবয়স্কদের জন্য) রেটিং পায়। ভান্ডারকর, চলচ্চিত্রটির বেশ কিছু প্রাপ্তবয়স্ক দৃশ্য কাটতে অস্বীকার করেছিলেন। কারন তিনি মনে করেন যে দৃশ্যগুলো চলচ্চিত্রের অবিচ্ছেদ্য অংশ।

অভ্যর্থনা
ছবিটি মুক্তির পর সমালোচকদের কাছ থেকে ইতিবাচক সাড়া পায়। বক্স অফিসে, এটি তিন সপ্তাহে $২৮২.৫ মিলিয়ন রুপি আয় করে। এটি প্রথম সপ্তাহেই সকল বিদেশী সার্কিট থেকে প্রায় $২৫০,০০০ মার্কিন ডলার আয় করেছে।

তথ্যসূত্র

বহিঃসংযোগ 

আইটেম নাম্বার বিশিষ্ট চলচ্চিত্র
২০১০-এর দশকের হিন্দি ভাষার চলচ্চিত্র
ভারতীয় চলচ্চিত্র
২০১১-এর চলচ্চিত্র
হিন্দি ভাষার চলচ্চিত্র
অমৃতা সুরেশ

অমৃতা সুরেশ (জন্ম: ২ আগস্ট ১৯৯০) একজন ভারতীয় গায়িকা, সুরকার, গীতিকার এবং রেডিও জকি। ২০০৭ সালে এশিয়ানেটের রিয়েলিটি টেলিভিশন সঙ্গীত প্রতিযোগিতা আইডিয়া স্টার সিঙ্গারে অংশগ্রহণ করার মাধ্যমে তিনি জনপ্রিয়তা অর্জন করেছিলেন। সেই থেকে তিনি বেশ কয়েকটি চলচ্চিত্র এবং সংগীত অ্যালবামে গান গেয়েছেন এবং সুর করেছেন। তিনি রেডিও সুনো ৯১.৭-এর সংগীত অনুষ্ঠান সুনো মেলোডিজে একজন তারকা রেডিও জকি ছিলেন। ২০১৪ সালে তিনি সংগীত ব্যান্ড অমৃতম গময় প্রতিষ্ঠা করেছিলেন, যাতে তিনি এবং তাঁর বোন অভিরামী সুরেশ মুখ্য কণ্ঠশিল্পী হিসেবে রয়েছেন।

প্রারম্ভিক জীবন 
অমৃতা ১৯৯০ সালের ২রা আগস্ট তারিখে সংগীতশিল্পী  পি.আর সুরেশ এবং লায়লা দম্পতির ঘরে জন্মগ্রহণ করেছিলেন। তাঁর বাবা সুরেশ হিন্দু ধর্মাবলম্বী এবং মা লায়লা একজন খ্রিস্টান। তাঁর একমাত্র বোন গায়িকা ও সুরকার অভিরামী সুরেশ তাঁর চেয়ে পাঁচ বছরের ছোট। তাঁরা কোচির এডাপ্পালির আদি বাসিন্দা। সংগীতশিল্পী পরিবারে (পৈতৃক) বাস করায় তিনি খুব অল্প বয়স থেকেই সংগীত অনুশীলন করতে অনুপ্রাণিত হয়েছিলেন।  তিন বছর বয়সেই তিনি গান গাইতে শুরু করেছিলেন। সেলিন দিয়ঁ এবং মাইকেল জ্যাকসনের মত শিল্পীদের থেকে তিনি কণ্ঠশিল্পী হওয়ার জন্য অনুপ্রাণিত হয়েছিলেন।  অমৃতা স্কুলজীবনে মেধাতালিকায়ও শীর্ষস্থানীয় ছিলেন। যদিও রিয়েলিটি টেলিভিশন সঙ্গীত প্রতিযোগিতা আইডিয়া স্টার সিঙ্গারে অংশ নেওয়ার জন্য দ্বাদশ শ্রেণিতে তিনি একবছর শিক্ষাবিরতি নিয়েছিলেন, পরে তিনি ব্যক্তিগতভাবে এই কোর্সটি শেষ করেছেন। তারপর তিনি  ব্যবসায় প্রশাসনে স্নাতক (বিবিএ) ও স্নাতকোত্তর (এমবিএ) ডিগ্রি অর্জন করেন। এছাড়াও তিনি কর্ণাটকি সঙ্গীত এবং হিন্দুস্থানি ধ্রুপদী সঙ্গীতের ডিগ্রিধারী একজন শিল্পী।

সঙ্গীতকর্ম

তথ্যসূত্র 

১৯৯০-এ জন্ম
জীবিত ব্যক্তি
২১শ শতাব্দীর ভারতীয় গায়িকা
ভারতীয় পপ গায়িকা
ভারতীয় লোক গায়িকা
ভারতীয় নেপথ্য গায়িকা
ভারতীয় মহিলা গজল গায়ক
ভজন সঙ্গীতশিল্পী
মালয়ালম নেপথ্য সঙ্গীতশিল্পী
ভারতীয় মহিলা সুরকার
হিন্দুস্তানি সঙ্গীতশিল্পী
২১শ শতাব্দীর ভারতীয় গায়ক
অভিরামি সুরেশ

অভিরামি সুরেশ (জন্ম: ৯ অক্টোবর ১৯৯৫) একজন ভারতীয় অভিনেত্রী, গায়িকা, সুরকার, গীতিকার এবং ভিডিও জকি। এশিয়ানেটের টেলিভিশন ধারাবাহিক হ্যালো কুটিচাতন দিয়ে তিনি খুব অল্প বয়সেই (১২ বছর বয়সে) অভিনয় জীবন শুরু করেছিলেন। ১৪ বছর বয়সে তাঁর প্রথম সঙ্গীতকর্মটি প্রকাশিত হয়েছিল। বিওয়্যার অফ ডগ্স  (২০১৪) ছবিতে প্রধান নারী  চরিত্র মীরার ভূমিকায় তিনি প্রথমবারের মতো অভিনয় করেন। তিনি কপ্পা টিভিতে সঙ্গীত অনুষ্ঠান ডিয়ার কপ্পা তে কাজ করার জন্যও পরিচিত। ২০১৪ সালে তাঁর দিদি অমৃতা সুরেশ সংগীত ব্যান্ড অমৃতম গময় প্রতিষ্ঠা করেছিলেন, যাতে তাঁরা মুখ্য কণ্ঠশিল্পী হিসেবে রয়েছেন।

ব্যক্তিগত ও প্রারম্ভিক জীবন 
তিনি ১৯৯৫ সালের ৯ অক্টোবর তারিখে সংগীতশিল্পী পি.আর সুরেশ এবং লায়লা দম্পতির ঘরে জন্মগ্রহণ করেছিলেন। তাঁর বাবা সুরেশ হিন্দু ধর্মাবলম্বী এবং মা লায়লা একজন খ্রিস্টান। তাঁর একমাত্র বোন গায়িকা ও সুরকার অমৃতা সুরেশ তাঁর চেয়ে পাঁচ বছরের বড়। তারা কোচির এডাপ্পালির আদি বাসিন্দা।

উল্লেখযোগ্য কর্ম

টেলিভিশন

চলচ্চিত্র

পুরস্কার 

 রামু কৈরত সংগীত পুরস্কার (বিশেষ নির্ণায়ক সভা) ২০১৯- সুল্লু

তথ্যসূত্র 

১৯৯৫-এ জন্ম
জীবিত ব্যক্তি
২১শ শতাব্দীর ভারতীয় অভিনেত্রী
ভারতীয় নেপথ্য গায়িকা
মালয়ালম নেপথ্য সঙ্গীতশিল্পী
ভারতীয় মহিলা সুরকার
তামিল চলচ্চিত্র অভিনেত্রী
ভারতীয় গায়িকা
মালয়ালম চলচ্চিত্র অভিনেত্রী
কেরলের অভিনেত্রী
ভারতীয় নারী সঙ্গীতজ্ঞ
ভারতীয় টেলিভিশন উপস্থাপিকা
বিপিন কুমার ত্রিপাঠী

বিপিন কুমার ত্রিপাঠী বা ভি কে ত্রিপাঠী (জন্ম: ১১ ই মার্চ ১৯৪৮) একজন ভারতীয় প্লাজমা পদার্থবিদ। তিনি দিল্লির আইআইটির প্রাক্তন পদার্থবিজ্ঞান অধ্যাপক।

প্রাথমিক জীবন এবং শিক্ষা 
ত্রিপাঠীর জন্ম ১৯৪৮ সালের ১১ মার্চ তারিখে উত্তর প্রদেশের ঝাঁসিতে। তিনি আগ্রা বিশ্ববিদ্যালয় থেকে স্নাতকোত্তর এবং ভারতীয় প্রযুক্তিবিদ্যা প্রতিষ্ঠান, দিল্লি থেকে পিএইচডি সম্পন্ন করেন।

কর্মজীবন 
ত্রিপাঠী ১৯৭০ সালে আইআইটিতে প্রভাষক হিসাবে কর্মজীবন শুরু করেন। তিনি ১৯৭6 সালে মেরিল্যান্ড বিশ্ববিদ্যালয়ে পোস্ট-ডক্টরাল গবেষক এবং তারপরে একটি গবেষণা সহযোগী হিসাবে যোগদান করেন। তিনি বিশ্ববিদ্যালয়ে ফিউশন প্লাজমা এর রেডিও ফ্রিকোয়েন্সি হিটিং সম্পর্কিত গবেষণায় নিয়োজিত ছিলেন। ১৯৮৩ সালে তিনি ইন্ডিয়ান ইনস্টিটিউট অফ টেকনোলজিতে পদার্থবিদ্যার অধ্যাপক হিসাবে যোগদান করেন যেখানে তিনি প্রায় ৩০ বছর দায়িত্ব পালন করেছিলেন।

সদভাব অভিযান 
সদভাব অভিযানের লক্ষ্য হচ্ছে সাম্প্রদায়িকতার বিরুদ্ধে তৃণমূল পর্যায়ে প্রতিরোধ গড়ে তোলা এবং শিক্ষার মত মৌলিক বিষয়ে মানুষকে সংগঠিত করা, যেমনটা তাদের অফিসিয়াল ওয়েবসাইটে বলা হয়েছে। অধ্যাপক ত্রিপাঠী ১৯৯০ সালে ভাগলপুর দাঙ্গার পরে এটি প্রতিষ্ঠা করেছিলেন। সদভাব অভিযানের মাধ্যমে অধ্যাপক ত্রিপাঠী প্রতিবাদের মাধ্যম হিসেবে ৩৭০ ধারা বিলোপ এবং সিএএ-এর মতো বিষয়ে লিফলেট লিখেছেন এবং বিতরণ করেছেন।

রচনাবলী 
ত্রিপাঠীর কয়েকটি উল্লেখযোগ্য প্রকাশনা হল:

 লেজার উৎপাদিত প্লাজমাসগুলিতে প্যারামেট্রিক অস্থিরতা।
 তাপবিদ্যুৎ ফিউশন
 প্লাজমা-সহায়ক বিকিরণ একটি ফ্রি-ইলেকট্রন লেজারে পথ দেখানো
 প্লাজমা চ্যানেলে লেজার রশ্মির ছড়িয়ে ছিটিয়ে থাকা ব্রিলোইনকে উত্তেজিত করে
 চেরেনকভ টেরেহার্টজ জেনারেশন একটি ইলেক্ট্রন বাঞ্চগুলি একটি ডাইলেট্রিক লাইনযুক্ত রেজনেটরে
 মাইক্রোওয়েভ ফ্রিকোয়েন্সিগুলিতে মোটা ফিল্মগুলির ব্যাপ্তিযোগ্যতা পরিমাপের তাত্ত্বিক মডেলিং এবং পরীক্ষামূলক যাচাইকরণ
 প্রিফর্মড অ ইউনিফর্ম প্লাজমা চ্যানেলে ইলেক্ট্রনগুলির লেজার ওয়েকফিল্ড বুদ্বুদ শাসনের ত্বরণ
 প্লাজমোনিক্স
 উচ্চ পাওয়ার লেজার প্লাজমা ইন্টারঅ্যাকশন
 প্লাজমা পদার্থবিজ্ঞানের মৌলিক বিষয়গুলি

তথ্যসূত্র 

ভারতীয় পদার্থবিজ্ঞানী
জীবিত ব্যক্তি
১৯৪৮-এ জন্ম
আইআইটি দিল্লির প্রাক্তন শিক্ষার্থী
ফুলের গন্ধে ঘুম আসে না

ফুলের গন্ধে ঘুম আসে না হচ্ছে ১৯৮৫ সালে প্রকাশিত হুমায়ুন আজাদ লিখিত একটি কিশোর সাহিত্য। হুমায়ুন আজাদ তার নিজের মেয়ে মৌলীকে এই বই উৎসর্গ করে লিখেছিলেন এবং বইটি আজাদের নিজের রাড়িখাল গ্রামের জীবন নিয়েই লিখিত ছিলো।

অধ্যায়সমূহ
ফুলের গন্ধ
পুকুরে প্রদীপ জ্বলে
খেজুর ডালে সাদা বেলুন
দুই ভাই
যে দিন পুকুরে মানুষ নামে
টিনের চালে বৃষ্টির শব্দ
খেজুর ডালের ঘোড়া
মধুর মতো ভাত
পদ্মার রূপালি শস্য
বিলের ধারে প্যারিস শহর
দুপুরে দীর্ঘশ্বাস
মেলা মেলা মেলা
সুখ আর শোকের কবিতা
ঐ বাড়িটা কার
সবচেয়ে যে ছোটো পিড়িখানি
গ্রামের মৃত্যু
আমি ডাক পাড়ি

আরোও দেখুন
 হুমায়ুন আজাদের গ্রন্থতালিকা

তথ্যসূত্র

বহিঃসংযোগ
 

হুমায়ুন আজাদের প্রবন্ধ
সমর মজুমদারের প্রচ্ছদ শিল্প সহ বই
আগামী প্রকাশনীর বই
বুকপকেটে জোনাকি পোকা

বুক পকেটে জোনাকি পোকা হচ্ছে ১৯৯৩ সালে প্রকাশিত হুমায়ুন আজাদ লিখিত একটি কিশোর সাহিত্য।

বইয়ের প্রবন্ধসমূহ
একফোটা চোখের জলের মতো শহীদ মিনার
যে পুস্তক পাঠ করলে
শব্দ বানাই
এসো কবিতা পড়ি
ওর নাম মেয়ে
উটের গ্রীবার মতো
এসো কবিতা লিখি
এক পয়সার বাঁশি
লাল নীল ছড়া
বুকপকেটে জোনাকিপোকাঃ শব্দগুলো
ছোটো ছোটো পাখি মিষ্টি মিষ্টি স্বপ্ন
শব্দ থেকে কবিতা
স্বাধীনতার কথা কেন আমাদের এতো বেশি মনে পড়ে
স্মিতা মণি ও তার স্মিত হাসি

বইয়ের কবিতাসমূহ
কখনো আমি
শুভেচ্ছা স্মিতাকে
স্বপ্ন, অনন্যকে
ধুয়ে দিলো মৌলীর জামাটা
ফাগুন মাস, মৌলীকে
দোকানি, মৌলীর জন্য
ইঁদুরের লেজ
স্বপ্নের ভুবনে

বইয়ের গল্পসমূহ
মহৎ কৃপণের কাহিনী
টাকা দিন
গাড়লস্তানে এক বিকেল

আরো দেখুন
 হুমায়ুন আজাদের গ্রন্থতালিকা

বহিঃসংযোগ
 

হুমায়ুন আজাদের সৃষ্টিকর্ম
সমর মজুমদারের প্রচ্ছদ শিল্প সহ বই
আগামী প্রকাশনীর বই
ঝর্না রহমান

ঝর্না রহমান (জন্ম: ২৮ জুন ১৯৫৯) একজন বাংলাদেশি গল্পকার, কবি, ঔপন্যাসিক, প্রাবন্ধিক, সংগীতশিল্পী ও শিশুসাহিত্যিক। তিনি ১৯৮০-এর দশক থেকে গল্প, উপন্যাস, প্রবন্ধ-নিবন্ধ, নাটক, কবিতা, ছড়া, ভ্রমণ, শিশুসাহিত্য রচনা করে আসছেন। তার প্রকাশিত বইয়ের সংখ্যা প্রায় ৬০টি। পেশাজীবনে তিনি বীরশ্রেষ্ঠ নূর মোহাম্মদ পাবলিক কলেজের বাংলা বিভাগীয় প্রধান হিসেবে কর্মরত ছিলেন। বর্তমানে তিনি অগ্রসর বিক্রমপুর ফাউন্ডেশনের যুগ্ম সাধারণ সম্পাদকের দায়িত্ব পালন করছেন। বাংলা ভাষার কথাসাহিত্যে বিশেষ অবদানের জন্য তিনি ২০২১ সালে অনন্যা সাহিত্য পুরস্কার-১৪২৭ এবং বাংলা একাডেমি সাহিত্য পুরস্কার লাভ করেন।

প্রারম্ভিক জীবন
ঝর্না রহমান ১৯৫৯ সালের ২৮শে জুন তৎকালীন পূর্ব পাকিস্তানের (বর্তমান বাংলাদেশ) ঢাকায় জন্মগ্রহণ করেন। তার পিতা মো. মোফাজ্জল হোসেন এবং মাতা রহিমা বেগম। তার গ্রামের বাড়ি বিক্রমপুর তথা মুন্সীগঞ্জ জেলার কেওয়ারে।

রচনাবলি

গল্পগ্রন্থ
 ঘুম-মাছ ও এক টুকরো নারী
 অগ্নিতা
 স্বর্ণতরবারি
 কৃষ্ণপক্ষের ঊষা
 পেরেক
 জাদুবাস্তবতার দুই সখী
 বিপ্রতীপ মানুষের গল্প
 বিষপিঁপড়ে
 তপতীর লাল ব্লাউজ
 আয়নামামি

অনূদিত গল্পগ্রন্থ
 ডন অব দ্যা ওয়েনিং মুন

উপন্যাস
 পিতলের চাঁদ
 ভাঙতে থাকা ভূগোল

কাব্যগ্রন্থ
 জল ও গোলাপের ছোবল
 হরিৎ  রেহেলে হৃদয়
 চন্দ দহন

নাট্যকাব্য
 উড়ন্ত ভায়োলিন

কিশোর উপন্যাস
 আদৃতার পতাকা
 হাতিমা ও টুনটুনি

নাটক
 বৃদ্ধ ও রাজকুমারী

ভ্রমণ
 আমরা যখন নেপালে

পুরস্কার
 অনন্যা সাহিত্য পুরস্কার-১৪২৭
 বাংলা একাডেমি সাহিত্য পুরস্কার-২০২১

তথ্যসূত্র

১৯৫৯-এ জন্ম
জীবিত ব্যক্তি
২১শ শতাব্দীর বাংলাদেশী ঔপন্যাসিক
২১শ শতাব্দীর বাংলাদেশী কবি
২১শ শতাব্দীর বাংলাদেশী ছোটগল্পকার
২১শ শতাব্দীর বাংলাদেশী প্রাবন্ধিক
ঢাকার লেখক
বাংলাদেশী নারী ঔপন্যাসিক
বাংলাদেশী কবি
বাংলাদেশী ছোটগল্পকার
বাংলাদেশী প্রাবন্ধিক
কথাসাহিত্যে বাংলা একাডেমি সাহিত্য পুরস্কার বিজয়ী
বাঙালি লেখক
বাংলা একাডেমি সাহিত্য পুরস্কার বিজয়ী
বাংলাদেশী লেখিকা
নতুন তীর্থ

নতুন তীর্থ হল একটি জনপ্রিয় বাংলা চলচ্চিত্র যা পরিচালনা করেন সুধীর মুখার্জী। এই চলচ্চিত্রটি ১৯৬৪ সালে প্রোডাকশান সিন্ডকেট প্রাঃ লিঃ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুলতা চৌধুরী, ছায়া দেবী, তরুণ কুমার।

কাহিনী

শ্রেষ্ঠাংশে
 উত্তম কুমার
 সুলতা চৌধুরী
 ছায়া দেবী
 তরুণ কুমার 
 রবি ঘোষ
 তপতী ঘোষ  
 জহর গাঙ্গুলী 
 সন্ধ্যা দেবী
 রেণুকা দেবী 
 সুব্রত চ্যাটার্জী
 মলিনা দেবী
 জীবন বোস
 দুর্গাদাস ব্যানার্জী
 প্রতিমা চক্রবর্তী
 খগেষ চক্রবর্তী

সাউন্ডট্রাক

তথ্যসূত্র

বহিঃসংযোগ
 

১৯৬৪-এর চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
১৯৬০-এর দশকের বাংলা ভাষার চলচ্চিত্র
রেওয়া বিভাগ

রেওয়া বিভাগ হ'ল ভারতের মধ্য প্রদেশ রাজ্যের প্রশাসনিক ভৌগোলিক একক যা উত্তর প্রদেশ, ছত্তিশগড় এবং মধ্য প্রদেশের বাঘেলখণ্ড অঞ্চলের সীমান্তবর্তী রাজ্যের উত্তর-পূর্ব অংশে অবস্থিত। রেওয়া বিভাগের প্রশাসনিক সদর দফতর। ২০১০ সালের হিসাবে, বিভাজন নিয়ে গঠিত জেলা এর রেওয়া, সাতনা, সিধি এবং সিংরাউলি জেলা। বিভাগটি মধ্য প্রদেশের বাঘেলখণ্ড অঞ্চলের একটি অংশ গঠন করে। রেওয়ার কোঠি কম্পাউন্ড এলাকায় বিভাগীয় সদর দফতর।

বহিঃসংযোগ  
 রেওয়া সরকারী সরকারী ওয়েবসাইট
 রেওয়া সিটি, রেওয়া সিটি সম্পর্কে সম্পূর্ণ তথ্য 
 রেওয়ার প্রথম স্থানীয় অনুসন্ধান ইঞ্জিন 
 মহারাজার অফিশিয়াল ওয়েবসাইট, রেওয়া (এমপি)  ) 
 রেওয়ার শাসক প্রধানদের বংশপরিচয়
 রেওয়াসিটিঅনলাইন, রেওয়া সিটি সম্পর্কে সমস্ত গুরুত্বপূর্ণ তথ্য 
 রেওয়া-তে জনসংখ্যা সম্পর্কিত তথ্য
 রেওয়া জেলা সরকারের যোগাযোগ 
 রেওয়া রাস্তার মানচিত্র
 রেওয়া জেলার মানচিত্র

ভারতের বিভাগ
নাদান পান্তু কালি

নাদান পান্তু কালি হল কোট্টায়ম, মুভাত্তুপুজা তালুক এবং পাথানামথিত্তা জেলার কয়েকটি অঞ্চলের একটি জনপ্রিয় খেলা। ১০০ বছর আগে কোট্টায়মে এই খেলার উৎপত্তি। ১৯৫০ এবং ৬০ এর দশকে এখানে প্রচুর ক্রীড়া-প্রতিযোগিতা অনুষ্ঠিত হয়েছিল ​তবে ২০১২ সালে অল কেরালা নেটিভ বল ফেডারেশন গঠনের মাধ্যমে এই ক্রীড়াটি জনপ্রিয় হয়।​ যদিও খেলাটি কোট্টায়ম জেলায় বেশি জনপ্রিয়। এটি পাথানামথিত্তা এবং আলাপ্পুঝাতেও বেশ জনপ্রিয়। বয়সের কোনও প্রতিবন্ধকতা নেই এবং এমনকি ৫৪ বছর বয়সের লোকেরাও এটি খেলতে পারে। ​এটি সাধারণত ওনামের সময় খেলা হয়।

ক্রীড়াস্থল সমূহ
মানারাড, পুথুপ্পালি, থোট্টাক্কাদু, তিরুভানচুর, মীনাদম, মঙ্গনাম, কুরিচি, ভালকোম, পাম্পাদি প্রভৃতি গ্রামে এই খেলাটি হয়ে থাকে। খুব বেশি অর্থ না থাকায় এবং তরুণ প্রজন্ম ক্রিকেটের প্রতি বেশি আগ্রহী হওয়ায় এই খেলার জনপ্রিয়তা কমে যাচ্ছে।

পদ্ধতি
ক্রিকেটের মতোই এই খেলায় দুটি দল রয়েছে যার প্রত্যেকটিতে সাতজন করে খেলোয়াড় থাকে। ​এটি ৩৫ মিটার x ৭৫ মিটারের কোর্টে খালি পায়ে খেলা হয়। এক প্রান্তে, দৈর্ঘ্যে ৩৫ মিটার এবং প্রস্থে ৭ মি মাপের একটি স্থান নির্ধারণ করা থাকে। এই স্থানটি ভেট্টুকালম নামে পরিচিত। ​বলটি নুন দিয়ে শুকানো চামড়া দিয়ে তৈরি হয়। ক্রীড়াটি ৬টি ইনিংস (ভারা) ধরে খেলা হয়। প্রতিটি ইনিংসে, উভয় দলকে "ভেট্টু" করার অনুমতি দেওয়া হয়। সেইসময় তারা স্কোর শুরু করে এবং অন্য দলটি স্কোর করা থেকে বাধা দেয়। স্কোরিং পয়েন্টগুলি গোনা হয় এইভাবে,- ওট্টা, পেট্টা, পিড়িয়ান, থালম, কীঝু, ও ইন্দান। এরপরে পুনরাবৃত্তি হয়।

প্রতিটির অর্থ
‘ওট্টা’ হল বলটি ছুড়ে দিয়ে একই হাত দিয়ে আঘাত করা, ‘পেট্টা’ হল বলটি ছুঁড়ে মারার পরে অন্য হাত দিয়ে আঘাত করা, ‘পিড়িয়ান’ হল এক হাত পিছনে রেখে বলটিকে আঘাত করা, 'থালম' হল তালে তালে উরুতে আঘাত করে বল মারা, ‘কীঝু’ হল একটি পা সামান্য তুলে তার নিচে দিয়ে বলটি ছোঁড়া। খেলোয়াড়কে বলটি মারতে হয়। সবার শেষে 'ইন্দান', যেখানে বলটি বাতাসে নিক্ষেপ করা হয় এবং সেটি মাটি স্পর্শ করার আগে পা দিয়ে বল মারতে হয়।
যে দলটি ইনিংস থেকে সর্বাধিক পয়েন্ট অর্জন করে তারা জিতে যায়।

খেলার সময়
প্রতিযোগিতার মরসুম জানুয়ারি থেকে মে পর্যন্ত এবং ওনামের ছুটিতে। প্রতি বছর বার্ষিক প্রতিযোগিতা পরিচালিত হয় এবং স্থানীয় দলগুলিকে সমর্থনকারী প্রচুর লোক রয়েছে।

তথ্যসূত্র

ভারতীয় খেলা
জেলা অনুযায়ী কেরলের সংস্কৃতি
ভারতে উদ্ভাবিত ক্রীড়া
কেরলে ক্রীড়া
আল্‌ফেয়ের পুত্র যাকোব

আল্‌ফেয়ের পুত্র যাকোব (; আরামীয়: ܝܥܩܘܒ ܒܪ ܚܠܦܝ;  Ya'akov ben Halfay; ; কিবতীয়: ⲓⲁⲕⲱⲃⲟⲥ ⲛⲧⲉ ⲁⲗⲫⲉⲟⲥ) ছিলেন নূতন নিয়ম অনুযায়ী যীশুর দ্বাদশ প্রেরিতের একজন। তাঁকে প্রায়শই ছোট যাকোব (, মার্ক ১৫:৪০) হিসেবে চিহ্নিত করা হয় এবং মণ্ডলী ঐতিহ্যে সচরাচর এই নামেই অবিহিত করা হয়। বিভিন্ন অনুবাদে তাঁকে গৌণ, কনিষ্ঠ, অর্বাচীন বা অনুজ হিসেবেও আখ্যায়িত করা হয়। তিনি সিবদিয়ের পুত্র যাকোব থেকে ভিন্ন এবং কিছু ব্যাখ্যানুসারে যীশুর ভ্রাতা যাকোব (ন্যায়পরায়ণ যাকোব) অপেক্ষাও স্বতন্ত্র। তিনি নূতন নিয়মে মাত্র চারবার আবির্ভূত হন, প্রতিবারই বারো প্রেরিতের একটি তালিকায়।

তথ্যসূত্র 

যীশুর অবতার
নিউ টেস্টামেন্টের খ্রিস্টান সাধু
পবিত্র ভূমির সাধু
বারো প্রেরিত
১ম শতাব্দীর খ্রিস্টান শহীদ
রোমান-যুগের ইহুদি